Να μια συμβουλή από ένα παιδί που ξέρει.
Αν κλέψεις το πιστοποιητικό γέννησης από το δημαρχείο και το βάλεις στα πόδια,
οι φύλακες θα σε κυνηγήσουν.
Δεν είχα άλλη επιλογή.
Διόρθωνα μια τεράστια αδικία που μου έκαναν…
οι ίδιοι μου οι γονείς.
Θέλω απλώς να είμαι Θες απλώς να είσαι
Θέλουμε απλώς να 'μαστε
Θα γίνω αυτός που θέλω να γίνω
Η αυτονομία μου
Όχι, δεν θα κόψω το μαλλί
Και θα φοράω οτιδήποτε
Μ' αρέσει όταν είμαι ο εαυτός μου
Εγώ δεν θέλω Εσύ δεν θέλεις
Εμείς δεν θέλουμε Να μας λένε τι να κάνουμε
"Η προέλευση του Μ"
Χάριετ η κατάσκοπος
ΒΑΣΙΣΜΕΝΟ ΣΤΟ ΒΙΒΛΙΟ ΤΗΣ ΛΟΥΙΖ ΦΙΤΖΧΙΟΥ
ΣΕΛΙΔΕΣ ΤΗΣ ΠΕΪΤΖ
Για να καταλάβετε πώς βρέθηκα στα χέρια του νόμου,
καλύτερα να ξεκινήσω από εδώ, μια μέρα ιερή για μια συγγραφέα και κατάσκοπο.
Μέρα καινούργιου σημειωματάριου.
Έως τώρα στη ζωή μου, έχω συμπληρώσει 12 σημειωματάρια.
Με γραμμές 7 χιλ., οπότε ξέρετε ότι δεν αστειεύομαι.
Συμπλήρωσα το τελευταίο σε χρόνο ρεκόρ.
Συμπαθώ την κα Πλάμερ.
Αν ήμουν σκύλος της κι έπρεπε να φοράω τέτοιο ρούχο,
θα την ανάγκαζα να φορέσει κι αυτή.
Τελείωσα.
Ανυπομονείς να αρχίσεις να γράφεις, Χάριετ;
Και βέβαια.
Πάω στοίχημα ότι θα το γεμίσω σε τρεις μήνες.
Όχι, σε δύο μήνες. Ίσως σε έναν.
Γεια χαρά, κύριε Χορέισιο. Πώς είστε αυτήν τη θαυμάσια Τρίτη;
-Κάθισε, Χάριετ. -Ευχαρίστως.
Η Ολ Γκόλι μού έμαθε να μην τσακίζω τη ράχη ενός βιβλίου.
Μα το σημειωματάριο; Είναι το μυαλό, η καρδιά και το ένστικτό σου στο χαρτί.
Οπότε, αν θες να το κάνεις χάλια, κάνε το.
Εκτός από ένα πράγμα.
Την υπογραφή του ονόματός σου.
ΤΟ ΒΙΒΛΙΟ ΑΝΗΚΕΙ ΣΤΗΝ:
Η καθοριστική στιγμή του νέου σημειωματάριου.
Ένα λάθος και χάλασε για πάντα.
2047… ΜΑΛΛΟΝ
Κι αυτό είναι το τελευταίο ημερολόγιο που έγραψε η Χάριετ Μ. Ουέλς
προτού γράψει το μεγαλύτερο μυθιστόρημα του κόσμου.
-Συναρπαστικό. -Το 'χω διαβάσει.
Το όνομά της είναι γραμμένο τέλεια…
ΧΑΡΙΕΤ Μ. ΟΥΕΛΣ
υποδεικνύοντας, φυσικά, ότι θα γινόταν η σπουδαιότερη συγγραφέας του κόσμου.
Μια συμμαθήτρια της Χάριετ, η Μάριον Χόθορν,
δεν τα πήγε εξίσου καλά.
Αφού απέτυχε ως συγγραφέας, συμβιβάστηκε ως πρόεδρος.
Ποιος νοιάζεται αν έφερε παγκόσμια ειρήνη κι αισθήματα σε ρομπότ;
Δείτε πώς έγραψε το όνομά της.
Σκέτη φρίκη!
ΧΑΡΙΕΤ Μ. ΟΥΕΛΣ
Να σου πω, Χάριετ, αναρωτιόμουν. Τι σημαίνει το "Μ";
Είναι απλώς ένα "Μ". Δεν σημαίνει κάτι.
Λιγάκι παράξενο.
-Δεν έχεις μεσαίο όνομα; -Όχι.
Ποιος έχει μεσαίο αρχικό, αλλά όχι μεσαίο όνομα;
Η Χάριετ Μ. Ουέλς, να ποιος.
Κάτσε, νόμιζα ότι το έγραφες χωρίς τελεία.
Δεν νομίζω.
Εγώ το νομίζω.
Δεν θυμάσαι πώς γράφεται το όνομά σου;
Πάντα ήταν "Μ, τελεία". Τέλος πρότασης, τέλος ιστορίας. Τελεία.
Δυστυχώς, δεν ήταν το τέλος της ιστορίας.
Ήταν μόνο η αρχή.
"Μ, τελεία".
Σκέτο "Μ".
"Μ, τελεία".
Πώς θα γινόμουν μια διάσημη συγγραφέας χωρίς να ξέρω καν ποια είμαι;
Μια "Μ, χωρίς τελεία" ή μια "Μ, τελεία";
Έχουμε μια ξαφνική εξέλιξη. Ο αρχαιολόγος μας ανακάλυψε
ότι η διάσημη συγγραφέας Χάριετ Μ. Ουέλς ενίοτε έγραφε το μεσαίο αρχικό "Μ"
και ενίοτε "Μ, τελεία".
Τι σημαίνει αυτό;
Πιθανώς ότι η Χάριετ Μ. Ουέλς δεν υπήρξε ποτέ,
αλλά μάλλον ήταν ψευδώνυμο
της καταπληκτικής συγγραφέως, της προέδρου Μάριον Χόθορν.
Μαμά, μπαμπά.
Είμαι η "Χάριετ Μ, τελεία Ουέλς" ή η "Χάριετ Μ, χωρίς τελεία Ουέλς";
Θέλω να μάθω τώρα!
-"Μ, τελεία". -Σκέτο "Μ, χωρίς τελεία".
Αγάπη μου, είναι "Μ, τελεία", γιατί…
Λοιπόν…
Όχι, είναι σκέτο "Μ". Χωρίς τελεία.
Πώς γίνεται να μην ξέρετε; Εσείς με ονομάσατε!
Λοιπόν, είναι πολύπλοκο.
Πρέπει να της το πούμε, Κάρολ.
Όταν συμπλήρωνα το πιστοποιητικό γέννησης…
δεν θέλαμε μεσαίο όνομα.
Αλλά μετά είχαμε ένα προβληματάκι.
ΧΑΡΙΕΤ ΟΥΕ
Αναθεματισμένο στιλό. Δεν τρέχει το μελάνι.
Δεν το θεώρησα σημαντικό, αλλά, προφανώς,
πέρασαν τη μουτζούρα στο σύστημα ως "Μ". Χωρίς τελεία.
Οπότε, είμαι μια μουτζούρα;
Το μεσαίο της όνομα ήταν ένα "Μ" μουτζούρα;
Δεν μου κάνει εντύπωση που δεν κατάφερε τίποτα σημαντικό.
Όχι σαν τη μεγαλύτερη συγγραφέα-πρόεδρο στην ιστορία του γνωστού σύμπαντος.
Μάριον Αντζελίνα Χόθορν.
Στα ελληνικά, "Αντζελίνα" σημαίνει "αγγελιοφόρος" και "άγγελος".
Ζήτω!
Γιατί δεν το διορθώσατε;
Όταν το ανακαλύψαμε,
αποφασίσαμε ότι μας άρεσε το "Μ", οπότε το κρατήσαμε.
Δεν είναι τόσο άσχημο όσο νομίζεις.
Σωστά. Είναι χειρότερο.
Δεν γίνεται να είμαι συγγραφέας με μια μουτζούρα για μεσαίο όνομα.
Ολ Γκόλι, τι μεσαίο όνομα έχεις;
Γουίλα. Σαν τη Γουίλα Κάθερ, τη συγγραφέα.
Αυτό είναι ένα υπέροχο μεσαίο όνομα.
Το επόμενο πρωί, δεν ήμουν καν θυμωμένη.
Απλώς πεσμένη, πολύ πεσμένη. Ούτε το κόμικ δεν με βοηθούσε.
ΚΟΜΙΚ
Λοιπόν, Χάριετ…
Σε παρακαλώ, λέγε με "Μουτζούρα". Πρέπει να το συνηθίσω.
Λυπόμαστε, αγάπη μου. Δεν ξέραμε ότι θα αναστατωνόσουν τόσο.
Θέλουμε να επανορθώσουμε.
3000 ΟΝΟΜΑΤΑ ΜΩΡΩΝ
Είναι ένα βιβλίο με ονόματα μωρών. Είπαμε…
Είπαμε να διαλέξεις ένα όνομα από "Μ" για σένα.
Και μετά θα πάμε στο δημαρχείο για να το αλλάξουμε στο μητρώο.
Χάριετ "Μ, τελεία", γιατί τώρα κάτι σημαίνει, Ουέλς.
Όσο και να ήθελα να συνεχίσω να 'μαι λυπημένη,
το βιβλίο ήταν μια δελεαστική λύση.
Άλλα έπρεπε να συμβουλευτώ κορυφαίους ειδικούς προτού αποφασίσω.
-Χάριετ… -Μουτζούρα…
Ουέλς;
Ακούστε! Είναι σοβαρό. Δεν ξέρω πλέον ποια είμαι.
Είμαι ακόμα κατάσκοπος; Μ' αρέσουν τα σάντουιτς με ντομάτα; Μισό.
Εντάξει, αυτό ισχύει ακόμα.
Κάτσε. Μπερδεύτηκα. Πού είναι το κακό με τη μουτζούρα;
Το "Χάριετ Μουτζούρα Ουέλς" είναι τέλειο.
Τζέινι, έχεις ακούσει κανέναν συγγραφέα με μεσαίο όνομα "Μουτζούρα";
Θα διάβαζες ένα βιβλίο της Λουίζα Μουτζούρα Άλκοτ;
Ναι, πιθανώς δύο φορές.
Οι γονείς μου θέλουν να διαλέξω μεσαίο όνομα από δω.
Να μπω στον κόπο;
Θα διαλέξεις μεσαίο όνομα;
Μπες και παραμπές στον κόπο.
Αρκεί να βρούμε ένα όνομα από "Μ" που να σου ταιριάζει απόλυτα.
Ξεκινήσαμε με το "Μέλανι".
Συνεχίσαμε με "Μέι".
Μια "Μαργκό".
Μια "Μόρντεκαϊ".
Και για το τέλος το χειρότερο, μια "Μέρλιν".
Μέλισσα!
Κι άλλο ένα εγκ κριμ, Ντάρμπι.
Νομίζω ότι ήπιες αρκετά για σήμερα, νεαρή.
Ντάρμπι, είμαι κορίτσι στην ανάπτυξη.
Μην ανακατεύεσαι με την πρόσληψη εγκ κριμ, αλλιώς θα σε δαγκώσω!
Εντάξει, εγώ θα το πω.
Δεν βλέπω το θέμα με το "Μουτζούρα".
Έχω δει το μέλλον της Χάριετ Μ Μουτζούρα Ουέλς,
και δεν είναι ωραίο!
Υπάρχουν βιονικά ρομπότ κι η Μάριον είναι πρόεδρος.
Μάλλον έχει δίκιο η Ντάρμπι. Ήπιες πολλά εγκ κριμ.
Ευχαριστώ που προσπαθήσατε.
Ίσως να μην είμαι άτομο για μεσαίο όνομα από "Μ".
Ναι, κι αν δεν είσαι;
Τι εννοείς;
Τη μουτζούρα του μπαμπά σου στο πιστοποιητικό γεννήσεως,
την έχει δει κανείς;
Πώς ξέρουμε ότι μοιάζει με "Μ";
Δεν το ξέρουμε. Έχεις δίκιο.
Ίσως μοιάζει με άλλο γράμμα. Πρέπει να το τσεκάρω.
Φίλοι μου, αυτό είναι ένα ταξίδι βαθιά στην ψυχή μου.
Πρέπει να πάω μόνη μου.
Αν δεν θέλει το όνομα "Μουτζούρα", θα το πάρω εγώ.
Έφτασα στο δημαρχείο έτοιμη για τη στιγμή της αλήθειας.
Έτοιμη για να δω ποια ήμουν. Έτοιμη…
να σταθώ σε μια σειρά μεγαλύτερη από τον Μισισιπή ποταμό.
Να πάρει και να σηκώσει!
Δεν έχει πλάκα, μικρέ. Δεν ξέρω το μεσαίο μου όνομα.
Ο υπάλληλος μοιάζει με ενήλικα Πίνκι Ουάιτχεντ.
Ίσως να είναι ένας μελλοντικός Πίνκι που ήρθε από το μέλλον στο 1964
για μια αποστολή, να κάνει τη γραμμή να προχωρήσει όσο πιο αργά γίνεται.
Μια συμβουλή.
Την επόμενη φορά που θα έχετε ερώτηση, τηλεφωνήστε για να μην περιμένετε.
ΓΙΑ ΕΡΩΤΗΣΕΙΣ ΚΑΛΕΣΤΕ ΣΤΟ: 555 - 7568
Ήταν ένας αριθμός που μου έδωσε μια ιδέα.
Μια ιδέα που απαιτούσε κότσια, ικανότητα και πονηριά
που μόνο μια θρυλική κατάσκοπος μπορούσε να φέρει εις πέρας.
Με συγχωρείτε ένα λεπτό.
Δημαρχείο, μητρώο ονομάτων. Εδώ Τσαρλς.
Γεια σου, Τσαρλς. Με λένε Κάρολ Ουέλς, ναι, η Κάρολ Ουέλς.
Είμαι απίστευτα απασχολημένη. Στέλνω την υπέροχη κόρη μου
-για το πιστοποιητικό γεννήσεώς της. -Ναι, κυρία μου, νομίζω…
Όμως, θα μπορούσες πρώτα να μου διαβάσεις το χειρόγραφο όνομά της;
Φυσικά.
Εντάξει, το βρήκα, κυρία Ουέλς. Το χειρόγραφο όνομα είναι "Χάριετ…
Χάριετ…"
Ναι;
"Χάριετ" τι;
Χάριετ "Ο"; Ή Χάριετ "Ρ"; Μήπως "Κ";
Λυπάμαι, αλλά είναι απλώς μια μουτζούρα, κυρία μου.
Μια μουτζούρα; Είσαι σίγουρος;
Ναι. Σαν να προσπαθούσε κάποιος να κάνει το μελάνι να τρέξει.
Και τότε έχασα επισήμως ό,τι είχε απομείνει από το μυαλό μου.
Κυρία μου; Είστε εκεί;
Παρακαλώ;
Συγγνώμη, Τσαρλς. Θα δω κάτι στα γρήγορα. Δύο δευτερόλεπτα.
ΧΑΡΙΕΤ ΟΥΕΛΣ
Ο υπάλληλος είχε δίκιο. Ήταν μια μουτζούρα και τίποτα άλλο.
Κοριτσάκι, πέρασαν δύο δευτερόλεπτα. Επίστρεψε το έγγραφο.
Δεν μπορώ, Τσαρλς. Λυπάμαι.
Σταματήστε την! Ασφάλεια!
Δεν ήξερα τι έκαναν τα πόδια μου.
Λες και το σώμα μου μπήκε σε αυτόματο πιλότο κακών επιλογών.
Ήξερα μόνο πως ήμουν μια μουτζούρα κι έπρεπε να καταστρέψω τα στοιχεία.
Γύρνα πίσω!
Εξήγησα τα πάντα στους φύλακες,
αλλά τηλεφώνησαν στους δικούς μου.
Μπα, εμένα μου φαίνεται για "Ε". Δεν είναι "Μ".
Εγώ νομίζω ότι είναι "2".
Ζητάμε συγγνώμη. Χίλια συγγνώμη.
Χάριετ Μ…
Χάριετ Ουέλς, τι στο καλό έκανες;
Συγγνώμη. Δεν…
Δεν ήθελα να είμαι μια μουτζούρα.
Προσπάθησα να γίνω Μέγκαν, Μέλανι, μέχρι και Μέρλιν. Τι λάθος!
Όμως, τίποτα δεν ταίριαζε. Τώρα δεν ξέρω ποια είμαι πλέον!
Πήγα από το Χάριετ Μ. Ουέλς στο Χάριετ "Μουτζούρα" Ουέλς,
στο Χάριετ "Εγκληματίας" Ουέλς,
στο Χάριετ "Μπόλικο Κλάμα με Μύξες" Ουέλς.
Αχ, Χάριετ.
Λυπόμαστε πολύ.
Κύριε και κυρία Ουέλς;
Θα το αναλάβω εγώ. Αν μου επιτρέπετε.
Χάριετ Μουτζούρα-Ορνιθοσκάλισμα-Καλικατζούρα,
αν έχεις χρόνο, θα ήθελα να έρθεις μαζί μου.
Πού πάμε; Στη φυλακή; Στη φυλακή πάμε;
Χάριετ, σε πηγαίνω κάπου για να σου δείξω κάτι.
Μπορεί να είναι η φυλακή.
Θέλω να δεις ότι κανείς γονιός δεν είναι τέλειος.
Ενίοτε κάνουν επιλογές με τις οποίες δεν συμφωνούμε.
Εύκολο να το λες, Κάθριν Γουίλα Γκαλιάνο.
Στη φυλακή πάμε τελικά, έτσι;
Θα πάμε, αν συνεχίσεις να με ρωτάς.
Κάθριν! Το κοριτσάκι μου!
Γεια σου, μητέρα.
Μητέρα;
Ποτέ δεν έχω επισκέπτες. Πέρασε.
Κάτσε.
Βολέψου.
Για φάε. Μην ντρέπεσαι.
Κάθριν, δεν το πιστεύω ότι επιτέλους γνωρίζω τη Χάριετ.
Τη μικρούλα Χάριετ με τα αξιαγάπητα ρουχαλάκια της.
Ένιωθα σαν αξιαγάπητη αμοιβάδα κάτω από το μικροσκόπιο.
Είσαι αξιαγάπητη!
Πώς και τα χαριτωμένα γυαλάκια σου δεν έχουν φακούς;
Είναι μόνο για κατασκοπία.
Και βέβαια. Αξιολάτρευτη! Δες εδώ μαγουλάκια. Έλα.
Μητέρα, σταμάτα το κανάκεμα.
Δεν έχω να περιποιηθώ κάποιον από τότε που έφυγες.
Η Ολ Γκόλι με τη μαμά της είναι σαν να βλέπεις δάσκαλο εκτός σχολείου.
Σείει τον κόσμο σου σαν μαράκα.
Κάθριν, το σακάκι σου είναι πολύ λεπτό. Θα πουντιάσεις!
Πάρε ένα πουλόβερ από το δωμάτιό μου.
Είναι φθινόπωρο στη Νέα Υόρκη, όχι χειμώνας στο Γιούκον.
Εντάξει.
Λοιπόν, Χάριετ, τι σε φέρνει στο Φαρ Ρόκαγουεϊ σήμερα;
Ξέρω μόνο ότι είμαι στην παρανομία.
Η Ολ Γκόλι θέλει κάτι να μου δείξει.
Πώς κάποια με μουτζούρα για όνομα
θα νιώσει καλά με τη συμβουλή κάποιας με ωραίο μεσαίο όνομα,
όπως "Γουίλα"; Δεν θα πετύχει.
Είστε καλά, κυρία Γκαλιάνο;
Γουίλα;
Κάθριν Γκαλιάνο, έλα εδώ τώρα αμέσως!
Ναι, μητέρα. Τι;
Δεν σε φωνάζουν ακόμα με το γελοίο, επινοημένο μεσαίο όνομά σου, έτσι;
Συγγνώμη. Δεν το ήξερα.
Το μεσαίο σου όνομα δεν είναι Γουίλα, αλλά Μερτλ.
Το όνομα της θείας σου. Είναι οικογενειακό. Έπρεπε να το ξέρεις.
Μητέρα, τσακωνόμαστε γι' αυτό από τότε που ήμουν παιδί.
Δεν μ' αρέσει το Μερτλ. Δεν μου ταιριάζει.
Θες να δεις το πιστοποιητικό γεννήσεως; Είσαι η Κάθι Μερτλ Γκαλιάνο.
Μη με λες Μερτλ. Και μη με ξαναπείς Κάθι.
Τέλεια. Η κατάρα της μουτζούρας δεν είχε απλώς αναστατώσει εμένα,
αλλά και τη σχέση της Ολ Γκόλι με τη μαμά της.
Τι άλλο θα κατέστρεφε αυτή η μουτζούρα;
"Γουίλα"; Τι σόι όνομα είναι αυτό;
Λοιπόν, είναι καλύτερο από το Μερτλ.
Ούτε η Μερτλ θα ήθελε να λέγεται Μερτλ. Ποια θέλει να τη λένε Μερτλ;
Εγώ! Εγώ, η Χάριετ Ουέλς, αγαπώ… Όχι, λατρεύω το όνομα Μερτλ.
Και το υιοθετώ ως το μεσαίο μου όνομα.
Αν δεν σας πειράζει, κυρία Γκαλιάνο.
Η Ολ Γκόλι με κοιτούσε λες κι είχα βγάλει ουρά.
Με έπεισε τόσο πολύ που χρειάστηκε να το ελέγξω.
Αυτό θα ήταν υπέροχο!
Υπέροχο, Χάριετ! Το όνομα της Μερτλ θα συνεχίσει να ζει.
Μην το κάνεις μόνο για μένα, Χάριετ.
Ακούω μόνο στο "Χάριετ Μερτλ Ουέλς".
Συγχωρέστε τα γαλλικά μου, αλλά ζήτω!
-Αυτά δεν είναι γαλλ… -Είσαι επίσημο μέλος
της οικογένειας Γκαλιάνο, Χάριετ Μερτλ Ουέλς.
Όνομα: Χάριετ Μερτλ Ουέλς. Αιτία θανάτου: ασφυξία από αγκαλιά μαμάς.
Χάριετ, έλα μαζί μου. Θέλω κάτι να σου δείξω.
Γι' αυτό σου λέω να μην τσακίζεις τη ράχη των βιβλίων σου.
Τα βιβλία είναι πολύτιμα, φέρσου τους με αγάπη.
Είναι όλα δικά σου;
Από εδώ εμπνεύστηκα το "Γουίλα".
Όταν ήμουν παιδί, ήθελα να γίνω συγγραφέας,
σαν τη συγγραφέα των μεγάλων πεδιάδων, τη Γουίλα Κάθερ.
Οπότε, άλλαξα το μεσαίο μου όνομα σε Γουίλα.
O PIONEERS! ΓΟΥΙΛΑ ΚΑΘΕΡ
Κάτσε, ήθελες να γίνεις συγγραφέας, Ολ Γκόλι; Τι έγινε;
Δεν είχα το ίδιο πάθος μ' εσένα.
Αλλά ανακάλυψα ότι είμαι καλή στη συλλογή βιβλίων.
Κι όλοι αυτοί οι τόμοι θα μπουν κάποτε στο βιβλιοπωλείο μου.
Και θα το αποκαλώ "Της Γουίλα".
Μάντεψε ποιας το πρώτο μυθιστόρημα θα μπει στο παράθυρο.
Κορίτσια! Προτού φύγετε, να πάρετε μαζί φαγητό!
Δεν θα χαραμίσω αυτά τα κανόλι.
Αντίο, μικρή μου Χάριετ Μερτλ Ουέλς.
Να μου προσέχεις την Κάθριν, εντάξει;
Ναι! Μην ανησυχείτε!
Μισείς το όνομα Μερτλ, σωστά;
Ναι.
Το ήξερα.
Στην αρχή, το διάλεξα για να μην τσακώνεστε.
Αλλά το σκέφτηκα και, ξέρεις,
το Μερτλ είναι ένα κομμάτι από σένα, οπότε θα το κρατήσω.
Οπότε, θα σε φωνάζουμε Χάριετ Μερτλ Ουέλς πλέον;
Με τίποτα. Πλάκα κάνεις;
Θα μείνω Χάριετ "Μ, τελεία" Ουέλς.
Αλλά τώρα θα ξέρω πάντα τι σημαίνει το "Μ". Πάντα.
Όταν γίνεις διάσημη συγγραφέας,
ο κόσμος θα μάθει ότι σε λένε Μερτλ.
Δεν με νοιάζει. Μετά από όσα πέρασα,
έμαθα ότι το καλό γράψιμο κάνει μια συγγραφέα καλή,
όχι το καλό όνομα.
-Τι συμβαίνει; -Σκεφτόμουν.
Αν ανοίξεις κάποτε βιβλιοπωλείο,
δεν θα είσαι για πάντα η νταντά μου.
Ναι, Χάριετ. Θα φύγω κάποτε.
Αλλά μην ανησυχείς, θα είμαστε για πάντα δεμένες.
Άλλωστε, μας ενώνει η ιστορία του "Μ", σωστά;
Τώρα είμαστε οικογένεια.
Είναι ωραία ιστορία. Επίσης, αφήσαμε τα κανόλι στο τρένο.
Τέλος πάντων, συγχώρεσα τους γονείς μου.
Όπως είπε η Ολ Γκόλι, όλοι κάνουμε λάθη, ακόμα κι οι γονείς. Κυρίως οι γονείς.
Και τα λάθη σού χαρίζουν τέλειες ιστορίες.
Ξεκίνησα τη δική μου με μια μουτζούρα…
που έγινε ένα "Μ" με ερωτηματικό
και τελείωσα την ιστορία με "Μ" με τελεία.
Θέλω απλώς να είμαι Θες απλώς να είσαι
Θέλουμε απλώς να 'μαστε
Εγώ δεν θέλω Εσύ δεν θέλεις
Εμείς δεν θέλουμε Να μας λένε τι να κάνουμε
Τα δυνατά μου βάζω Καλό να κάνω στη γειτονιά
Όμορφα χαμογελώ
Και την αλήθεια πασχίζω να πω
Θέλω απλώς να είμαι Θες απλώς να είσαι
Θέλουμε απλώς να 'μαστε
Εγώ δεν θέλω Εσύ δεν θέλεις
Εμείς δεν θέλουμε Να μας λένε τι να κάνουμε
Θα γίνω αυτός που θέλω να γίνω
Η αυτονομία μου
Θέλω απλώς να είμαι Θες απλώς να είσαι
Θέλουμε απλώς να 'μαστε
Όχι, δεν θα κόψω το μαλλί
Και θα φοράω οτιδήποτε
Μ' αρέσει όταν είμαι ο εαυτός μου
Εγώ δεν θέλω Εσύ δεν θέλεις
Εμείς δεν θέλουμε Να μας λένε τι να κάνουμε
Υποτιτλισμός: Γκέλη Τόγια